Likumprojekts

**Grozījumi likumā "Par nodokļiem un nodevām"**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109., 157., 186., 199., 203.nr.; 2013, 61.nr) šādus grozījumus:

1. Izteikt 15.panta pirmās daļas 11.punktu šādā redakcijā:

„11) iesniegt nodokļu administrācijai pieprasītos dokumentus, kuri izmantoti nodokļu aprēķināšanai, tai skaitā līdz lēmumā par nodokļu revīzijas (audita) veikšanu vai lēmumā par nodokļu revīzijas (audita) veikšanas nosacījumu maiņu norādītajam termiņam iesniegt saimnieciskās un finansiālās darbības ieņēmumus un izdevumus apliecinošus dokumentus, grāmatvedības uzskaites dokumentus, kā arī citu informāciju, kas raksturo darbības, kuras ietekmēja vai varēja ietekmēt nodokļu aprēķinu un nomaksu;”

2. Izteikt likuma 16.panta sesto punktu šādā redakcijā:

„6) iesniegt nodokļu administrācijai iesniegumu ar pamatojumu par nodokļu deklarācijas labojumu vai precizējumu triju gadu laikā pēc konkrētajos likumos noteiktā maksāšanas termiņa, ja šajā laikā par konkrētajiem nodokļiem un attiecīgajiem taksācijas periodiem nav uzsākta vai veikta nodokļu revīzija (audits), nav beidzies šā likuma [23.panta](http://likumi.lv/doc.php?id=33946#p23) 5.1 daļā noteiktais deklarācijas precizējumu iesniegšanas termiņš vai šā likuma [23.panta](http://likumi.lv/doc.php?id=33946#p23) 5.2 daļā noteiktajā gadījumā nav pieņemts lēmums par nodokļu apmēra precizēšanu. Pamatojums nav nepieciešams, ja labojums vai precizējums tiek iesniegts par kārtējo taksācijas periodu līdz attiecīgajā likumā noteiktajam gada pārskatu iesniegšanas termiņam vai likuma „Par iedzīvotāju ienākuma nodokli” noteiktajam taksācijas gada deklarācijas iesniegšanas termiņam un tādiem nodokļu deklarāciju labojumiem vai precizējumiem, kurus iesniedz nodokļu maksātājs, kas neveic saimniecisko darbību. Attiecībā uz valsts budžetā ieskaitāmiem nodokļu maksājumiem šajā punktā noteikto termiņa nokavējumu var atjaunot Valsts ieņēmumu dienesta ģenerāldirektors, ja nodokļu maksātājs iesniedz iesniegumu par termiņā nesamaksāto nodokļu samaksu;”.

3.18.pantā:

papildināt pirmo daļu ar 23. apakšpunktu šādā redakcijā:

“23) nodrošināt publiski pieejamu Valsts ieņēmumu dienestā reģistrēto kvīšu vienoto datu bāzi (reģistru).”;

izteikt otro daļu šādā redakcijā:

“(2) Ja šā panta pirmās daļas 10.punktā noteikto paziņojumu par nodokļu revīzijas (audita) uzsākšanu, citus nodokļu revīzijas (audita) vai datu atbilstības pārbaudes procesā pieņemtos lēmumus vai dokumentus nodokļu administrācija nodokļu maksātājam nosūta pa pastu, uzskatāms, ka dokuments ir paziņots:

1) septītajā dienā pēc sūtījuma nodošanas pastā, ja dokuments paziņots iekšzemē;

2) trīsdesmitajā dienā pēc sūtījuma nodošanas pastā, ja dokuments paziņots uz ārvalstīm.”

papildināt ar 4.1 daļu šādā redakcijā:

“(4.1) Šā likuma 26.1 panta 3.1 daļā noteiktajā gadījumā lēmumu par nodokļu revīzijas (audita) veikšanu paziņo nodokļu maksātājam vienas darba dienas laikā pēc informācijas saņemšanas par izpildes nodrošinājuma līdzekļa piemērošanu, neievērojot šā panta pirmās daļas 10.punktā nodokļu administrācijai noteikto termiņu paziņojuma sniegšanai par nodokļu revīzijas (audita) veikšanu.”

4. Papildināt 22.panta otro daļu ar 7.punktu šādā redakcijā:

„7) Noziedzīgi iegūtu līdzekļu legalizācijas un terorisma finansēšanas novēršanas likumā noteikto pienākumu izpildei - Kredītiestādēm un apdrošināšanas komersantiem, kuri veic dzīvības apdrošināšanu, par pēdējo 5 gadu ienākumiem un ienākumu izmaksātājiem.”;

5. 23.pantā:

aizstāt trešajā daļā skaitli "90" ar skaitli "120";

papildināt 3.1 daļu ar 5.punktu šādā redakcijā (redakcija var mainīties atkarībā no citiem šajā pantā veicamajiem grozījumiem):

“5) kas atbilst šā likuma 18.panta otrās daļas 2.punktā noteiktajam dokumenta paziņošanas termiņam, ja nodokļu maksātājam, kura reģistrācijas vai dzīvesvietas adrese nav Latvijas Republikā, nosūta informāciju, lai īstenotu Administratīvā procesa likumā noteikto administratīvā akta adresāta uzklausīšanas pienākumu.”;

papildināt pantu ar (32) daļu šādā redakcijā:

"(32) Nodokļu administrācija nosūta nodokļu maksātājam informāciju par nodokļu revīzijā (auditā) konstatētajiem faktiem ne vēlāk kā 30 dienas pirms lēmuma par nodokļu revīzijas (audita) rezultātiem pieņemšanas termiņa, lai nodrošinātu Administratīvā procesa likumā noteiktā administratīvā akta adresāta uzklausīšanas pienākuma izpildi. Nodokļu revīzijas (audita) procesā nodokļu maksātājs var iesniegt pierādījumus ne vēlāk kā 15 dienu laikā pēc dienas, kad ir saņēmis šajā daļā minēto informāciju par nodokļu revīzijā (auditā) konstatētajiem faktiem.";

aizstāt piektajā daļā vārdus „pārbaudes uzsākšanas dienas” ar vārdiem „visu pārbaudes veikšanai pieprasīto dokumentu iesniegšanas dienas”;

izteikt 5.1daļas pēdējo teikumu šādā redakcijā:

„Ja lēmumā par datu atbilstības pārbaudes rezultātiem norādītie maksājumi netiek veikti minēto 30 dienu laikā, nodokļu administrācija šā likuma 29.panta otrajā daļā noteikto nokavējuma naudu aprēķina ar nākamo dienu pēc maksāšanas termiņa iestāšanās.”

1. 24.pantā:

izteikt pirmās daļas 3.punktu šādā redakcijā:

„3) sadalīt termiņos uz laiku līdz pieciem gadiem nodokļu administrācijas veiktās kontroles (pārbaudes, revīzijas) un datu atbilstības pārbaudes rezultātā aprēķināto nodokļu maksājumu, nokavējuma naudu un soda naudas samaksu. Nodokļu maksātājs motivētu iesniegumu nodokļu administrācijai iesniedz trīs dienas pirms maksājumu samaksas termiņa iestāšanās. Juridiskās personas, kas sastāda gada pārskatu, pievieno bilanci un peļņas vai zaudējumu aprēķinu uz iesniegšanas mēneša pirmo datumu, sagatavojot to atbilstoši attiecīgajiem gada pārskatu sagatavošanu reglamentējošajiem normatīvajiem aktiem. Ja sadalāmās summas apmērs vienā nodokļu veidā pārsniedz 14 300 euro, nodokļu administrācijai attiecībā uz šo nodokli ir tiesības pieprasīt nodrošinājumu ar nekustamo īpašumu vai kredītiestādes izsniegto galvojumu;”

papildināt pirmo daļu ar 9.punktu šādā redakcijā:

„9) sadalīt termiņos uz laiku līdz pieciem gadiem lēmumā par nokavēto nodokļu maksājumu atlīdzināšanu noteikto nokavēto nodokļu maksājumu samaksu. Šajā gadījumā termiņš skaitāms no dienas, kad lēmums par nokavēto nodokļu maksājumu atlīdzināšanu kļuvis neapstrīdams vai stājies spēkā attiecīgs tiesas nolēmums.”;

papildināt ar 1.5 un1.6 daļu šādā redakcijā:

„(15) Nodokļu administrācija, izskatot šā panta pirmās daļas 1. un 3.punktā, kā arī 1.4daļā minēto iesniegumu, nevērtē nodokļu maksātāja faktisko finansiālo stāvokli un atbilstību šā panta 1.1 daļā noteiktajiem kritērijiem, ja nodokļu maksātājs vienlaikus ar motivētu iesniegumu iesniedz pagarināmās summas pastiprinājumu ar vismaz vienu no šādiem nodrošinājuma veidiem:

1. saistību izpildes apdrošināšanas polisi;
2. kredītiestādes galvojumu;
3. nekustamo īpašumu.

(16) Ministru kabinets nosaka kārtību, kādā Valsts ieņēmumu dienests izskata saskaņā ar šā panta pirmās daļas 1., 3., 4., 6.punktu un 1.3 daļu iesniegto nodokļu maksātāja iesniegumu, piešķir un atceļ samaksas termiņa pagarinājumu.

papildināt septītās daļas pirmo teikumu pēc vārdiem un simbola „nemaksāšanas novēršanu)” ar vārdiem un skaitli „un 9.punktā”.

7. Papildināt likumu ar 25.4 pantu šādā redakcijā:

**„25.4  Nodokļu maksātāja saistību dzēšanas plānā iekļauto atlikušo parādnieka saistību dzēšana**

(1) Valsts ieņēmumu dienests, pamatojoties uz tiesas lēmumu par saistību dzēšanas procedūras izbeigšanu un fiziskās personas atbrīvošanu no saistībām, kuras norādītas tiesas apstiprinātajā fiziskās personas saistību dzēšanas plānā, dzēš fiziskajai personai – nodokļu maksātājam – tiesas lēmumā norādītajā apmērā vai, ja tiesa nav precīzi norādījusi dzēšamo summu, tiesas apstiprinātā fiziskās personas saistību dzēšanas plānā norādīto un no tās samaksas atbrīvoto atlikušo parādnieka saistību summu (nodokļu, nodevu un citu valsts noteikto maksājumu pamatparāda summu vai tā neizpildīto daļu),  kā arī ar to saistīto nesamaksāto nokavējuma naudu un soda naudu.

(2) Pašvaldību budžetos ieskaitāmā nekustamā īpašuma nodokļa parādus, kā arī ar tiem saistītās nokavējuma naudas un soda naudas šā panta pirmajā daļā noteiktajos gadījumos dzēš attiecīgās pašvaldības.”

1. 26.pantā:

aizstāt piektajā daļā vārdu „piecas” ar vārdu „trīs”;

izslēgt astotās daļas 8.punktu;

papildināt devīto daļu ar 6.punktu šādā redakcijā:

„6) ar dienu, kad ir zudis tiesiskais pamats tā pieņemšanai.”;

papildināt ar vienpadsmito, divpadsmito, trīspadsmito, četrpadsmito, piecpadsmito un sešpadsmito daļu šādā redakcijā:

„(11) Nodokļu administrācijai, kura atbilstoši šā likuma 20.pantam administrē konkrētos nodokļus, uz nodokļu maksātāja motivēta rakstveida iesnieguma pamata ir tiesības pieņemt lēmumu par nokavēto nodokļu maksājumu labprātīgu izpildi, nosakot nodokļu maksātājam termiņus uz laiku līdz trim gadiem, skaitot no iesnieguma iesniegšanas dienas, labprātīgai nokavēto nodokļu maksājumu, kuri tiek piedzīti ar lēmumu par nokavēto nodokļu maksājumu piedziņu, samaksai. Nodokļu maksātājs motivētu iesniegumu nodokļu administrācijai iesniedz ne vēlāk kā sešus mēnešus pēc lēmuma par nokavēto nodokļu maksājumu piedziņu paziņošanas. Nodokļu administrācija rakstveidā vienojas ar nodokļu maksātāju par nokavēto nodokļu maksājumu samaksas grafiku. Nokavējuma nauda nodokļu pamatparāda summai tiek aprēķināta šā likuma 29.panta otrajā daļā noteiktajā apmērā par katru dienu visā kavējuma periodā.

(11) Nodokļu administrācijai, kura, atbilstoši šā likuma 20.pantam administrē konkrētos nodokļus, uz nodokļu maksātāja motivēta rakstveida iesnieguma pamata ir tiesības pieņemt lēmumu par nokavēto nodokļu maksājumu labprātīgu izpildi, ja nodokļu maksātājs motivētu iesniegumu nodokļu administrācijai iesniedz ne vēlāk kā sešus mēnešus pēc lēmuma par nokavēto nodokļu maksājumu piedziņu paziņošanas. Nodokļu administrācija rakstveidā vienojas ar nodokļu maksātāju par nokavēto nodokļu maksājumu samaksas grafiku, kas nepārsniedz trīs gadus, skaitot no iesnieguma iesniegšanas dienas, labprātīgai nokavēto nodokļu maksājumu, kuri tiek piedzīti ar lēmumu par nokavēto nodokļu maksājumu piedziņu, samaksai. Nokavējuma nauda tiek aprēķināta šā likuma 29.panta otrajā daļā noteiktajā apmērā.

(12) Šā panta vienpadsmitā daļa nav piemērojama nodokļu maksātājiem, kuriem tiesa pieņēmusi lēmumu par maksātnespējas procesa pasludināšanu, ārpustiesas tiesiskā aizsardzības procesa pasludināšanu vai tiesiskās aizsardzības procesa ierosināšanu.

(13) Ja nodokļu maksātājs neievēro lēmumā par nokavēto nodokļu maksājumu labprātīgu izpildi noteiktos samaksas termiņus vai neveic pilnā apmērā kārtējos nodokļu maksājumus nodokļu likumos noteiktajos termiņos, vai noteiktajos termiņos neveic nodokļu maksājumus, kuru samaksas termiņš pagarināts šā likuma 24.panta pirmās daļas 1. un 3.punktā noteiktajā kārtībā, nodokļu administrācijai ir tiesības atcelt lēmumu par nokavēto nodokļu maksājumu labprātīgu izpildi.

(14) Ja lēmums par nokavēto nodokļu maksājumu piedziņu ir nodots tiesu izpildītājam piedziņai, nodokļu maksātājs, iesniedzot iesniegumu labprātīgai nokavēto nodokļu maksājumu samaksai, tam pievieno lēmuma par nokavēto nodokļu maksājumu piedziņu izpildes izdevumu samaksas apliecinājumu.

(15) Pirms lēmuma par nokavēto nodokļu maksājumu labprātīgu izpildi pieņemšanas piemērotie nodokļu administrācijas izpildes nodrošinājuma līdzekļi tiek saglabāti.

(16) Ministru kabinets nosaka kārtību, kādā Valsts ieņēmumu dienests izskata saskaņā ar šā panta vienpadsmito daļu iesniegto nodokļu maksātāja iesniegumu.”;

1. 26.1 pantā:

papildināt pirmās daļas ievadteikumu pēc vārda „arī” ar vārdiem „lēmuma par nokavēto nodokļu maksājumu atlīdzināšanu un”;

papildināt ar 1.1 daļu šādā redakcijā:

„(1.1) Aizliegumu parādniekam veikt skaidras naudas darījumus nodokļu administrācija ir tiesīga piemērot nodokļu maksātājam, izņemot fiziskās personas, kas nav individuālais komersants, kuram saskaņā ar šā likuma 26.panta trešās daļas 1.punktu ir nosūtīts inkasācijas uzdevums naudas līdzekļu norakstīšanai no nodokļu maksātāja konta kredītiestādē vai no konta, kas atvērts pie jebkuras juridiskās personas, kura nav kredītiestāde un kuras komercdarbība ietver bezskaidras naudas maksājumu veikšanu, ja no inkasācijas uzdevuma nosūtīšanas dienas ir pagājušas ne mazāk kā 30 dienas un lēmumā par nokavēto nodokļu maksājumu piedziņu norādītie nokavētie nodokļu maksājumi nav piedzīti vai iekasēti pilnā apmērā.”;

papildināt ar 3.1daļu šādā redakcijā :

“(3.1) Vienlaikus ar lēmuma par nodokļu revīzijas (audita) veikšanu pieņemšanu nodokļu administrācija var piemērot šā panta pirmās daļas 3.punktā minēto izpildes nodrošinājuma līdzekli, nosakot aizlieguma atzīmes ierakstīšanu komercreģistrā visa veida pārreģistrācijai līdz nodokļu revīzijas (audita) rezultātā noteikto maksājumu samaksas termiņa dienai, ja konstatēts vismaz viens no šādiem apstākļiem:

1) nodokļu maksātāja adrese atbilst riska adresei;

2) komercreģistrā kā nodokļu maksātāja vienīgais dalībnieks vai vienīgā amatpersona ir norādīta riska persona;

3) nodokļu revīzija (audits) uzsākts, lai izvērtētu nodokļa pārmaksas atmaksas pamatotību;

4) nodokļu administrācija, sagatavojot personas datu izvērtējumu nodokļu ieņēmumu risku jomā, ir konstatējusi faktus, kas liecina par apliekamā objekta slēpšanu vai izvairīšanos no nodokļu maksāšanas.”;

1. 29.pantā:

aizstāt trešajā daļā vārdu „piecu” ar vārdu „trīs”;

papildināt ceturtās daļas 1.punktu ar f) un g) apakšpunktu šādā redakcijā:

„f) fiziskajām personām – nodokļu maksātājiem – no reģistrētās nāves dienas;

g) nodokļu maksātājiem, kas veic saimniecisko darbību, no dienas, kad tā valdes loceklim pieņemts nodokļu administrācijas lēmums par nokavēto nodokļu maksājumu atlīdzināšanu attiecībā uz lēmumā noteiktajiem nokavētajiem nodokļu maksājumiem;”;

papildināt ceturtās daļas 2.punktu ar d) un e) apakšpunktu šādā redakcijā:

„d) lēmumā par nokavēto nodokļu maksājumu atlīdzināšanu noteiktie nokavētie nodokļu maksājumi nav samaksāti šā likuma 62.panta pirmajā daļā noteiktajā termiņā. Nokavējuma nauda tiek aprēķināta no dienas, kad nokavējuma naudas aprēķināšana tika apturēta;

e) šīs daļas 1.punkta f) apakšpunktā minētā nodokļu maksātāja atstātajam mantojumam ir apstiprināts mantinieks. Nokavējuma nauda tiek aprēķināta no dienas, kad izsniegta mantojuma apliecība.”

1. 30.pantā:

izslēgt pirmās daļas otro teikumu;

izteikt 1.1 daļu šādā redakcijā:

“(1 1) Šā panta pirmajā daļā skaidrā naudā veikto darījumu deklarēšanas pienākums, kā arī šā panta 1.6 daļā noteiktais skaidrās naudas ierobežojums attiecas arī uz fiziskajām personām, kuras reģistrējušās Valsts ieņēmumu dienestā kā saimnieciskās darbības veicējas un veic skaidrās naudas darījumus saimnieciskās darbības ietvaros.”;

papildināt ar 1.6 daļu šādā redakcijā:

„(1.6) Nodokļu maksātājiem, izņemot fiziskās personas, kuras nav individuālie komersanti, nav atļauts veikt skaidrā naudā darījumus, kuru summa pārsniedz 7200 *euro* (neatkarīgi no tā, vai darījums notiek vienā operācijā vai vairākās operācijās).”;

1. 34.1 pantā:

aizstāt piektajā daļā skaitli un vārdus „15 dienu laikā pēc šā panta otrajā daļā minētā rakstveida brīdinājuma paziņošanas, ja nodokļu maksātājs nav novērsis tajā norādītos pārkāpumus” ar vārdiem un skaitli „ja nodokļu maksātājs 15 dienu laikā pēc šā panta otrajā daļā minētā rakstveida brīdinājuma paziņošanas nav novērsis tajā norādītos pārkāpumus vai par to novēršanu nav informējis Valsts ieņēmumu dienestu”;

papildināt devītās daļas otro teikumu aiz vārdiem “saimnieciskās darbības veicējs” ar vārdiem “un nodokļu maksātājam, kas reģistrēts Biedrību un nodibinājumu reģistrā un Reliģisko organizāciju un to iestāžu reģistrā. ”;

1. izteikt 38.pantu šādā redakcijā:

„**38.pants.** **Pierādījumu nodrošināšana**

(1) Ja nodokļu maksātājs nepiekrīt nodokļu administrācijas aprēķinātajam nodokļu maksājumu lielumam, pierādījumus par nodokļu maksājumu lielumu nodrošina nodokļu maksātājs.

(2) Nodokļu administrācija apstrīdēšanas procesā nevērtē tos nodokļu maksātāja iesniegtos saimnieciskās un finansiālās darbības ieņēmumus un izdevumus apliecinošus dokumentus un grāmatvedības uzskaites dokumentus, kurus tam bija pienākums iesniegt nodokļu revīzijas (audita) laikā, ja nodokļu maksātājs pirms lēmuma par nodokļu revīzijas (audita) rezultātiem pieņemšanas bija informēts par nodokļu revīzijas (audita) laikā konstatētajiem faktiem, un nodokļu maksātājs minētos dokumentus neiesniedza bez attaisnojoša iemesla.

(3) Pārbaudot tiesiskumu nodokļu administrācijas izdotajam administratīvajam aktam, ar kuru nodokļu maksātājam ir noteiktas vai precizētas informatīvo vai nodokļu deklarāciju sastāvdaļās norādāmās summas, apliekamie ienākumi (zaudējumi) vai nodokļu (nodevu) aprēķini, tiesa nevērtē tos saimnieciskās un finansiālās darbības ieņēmumus un izdevumus apliecinošus dokumentus un grāmatvedības uzskaites dokumentus, kurus nodokļu maksātājam bija pienākums iesniegt administratīvā procesa laikā iestādē, ja nodokļu maksātājs pirms lēmuma par nodokļu revīzijas (audita) rezultātiem pieņemšanas bija informēts par nodokļu revīzijas (audita) laikā konstatētajiem faktiem, un nodokļu maksātājs minētos dokumentus neiesniedza nodokļu administrācijā bez attaisnojoša iemesla.”

1. 41.pantā:

papildināt pirmo daļu pēc vārdiem „lai izbeigtu tiesisku strīdu par” ar vārdiem „datu atbilstības pārbaudes”;

papildināt pantu ar 1.1 daļu šādā redakcijā:

„(1.1) Ja Valsts ieņēmumu dienests datu atbilstības pārbaudes rezultātā ir aprēķinājis papildu maksājumus budžetā, nodokļu maksātājs ir tiesīgs ierosināt Valsts ieņēmumu dienesta ģenerāldirektoram noslēgt attiecīgu vienošanās līgumu. Vienošanās līgumā norāda, ka nodokļu maksātājs piekrīt papildus aprēķinātā nodokļa maksājuma apmēram, bet 85 procenti no aprēķinātās nokavējuma naudas, kas aprēķināta par nodokļa maksājuma kavējuma periodu no deklarētās nodokļa summas maksāšanas termiņa līdz lēmuma par datu atbilstības pārbaudes rezultātiem pieņemšanas dienai, ir atceļami.

aizstāt devītajā daļā vārdus „divu mēnešu laikā” ar vārdiem „viena gada laikā””.

1. Papildināt likumu ar XI nodaļu šādā redakcijā:

„**XI nodaļa**

**Kapitālsabiedrības nokavēto nodokļu maksājumu atlīdzināšana**

**60.pants. Nokavēto nodokļu maksājumu atlīdzināšanas pamats**

(1) Valsts ieņēmumu dienestam ir tiesības uzsākt procesu par valdes locekļa pilnvaru laikā izveidojušos nodokļu maksātājam, kas veic saimniecisko darbību, nokavēto nodokļu maksājumu atlīdzināšanu, ja ir izpildīti visi tālāk minētie kritēriji:

1) nokavēto nodokļu maksājumu summa pārsniedz piecdesmit Latvijas Republikā noteikto minimālo mēnešalgu kopsummu;

2) lēmums par nokavēto nodokļu maksājumu piedziņu ir paziņots nodokļu maksātājam;

3) nodokļu maksātājs, kas veic saimniecisko darbību, nav izpildījis Maksātnespējas likumā noteikto pienākumu iesniegt juridiskās personas maksātnespējas procesa pieteikumu.

(2) Ja nodokļu maksātājam, kas veic saimniecisko darbību, ir vairāki valdes locekļi, viņi par tā

nokavētajiem nodokļu maksājumiem saskaņā ar šā panta pirmo daļu atbild solidāri.

**61.pants. Lēmums par nokavēto nodokļu maksājumu atlīdzināšanu**

**(**1) Ja ir konstatēti šā likuma 60.pantā minētie apstākļi, Valsts ieņēmumu dienests trīs mēnešu laikā no akta par piedziņas neiespējamību sastādīšanas dienas rakstveidā brīdina nodokļu maksātāju, kas veic saimniecisko darbību, un valdes locekli par lēmuma pieņemšanu par nokavēto maksājumu atlīdzināšanu. Brīdinājumā norāda periodu, par kādu iesniedzami pierādījumi saskaņā ar šā likuma 61.panta ceturto daļu.

(2) Ja nodokļu maksātājs, kas veic saimniecisko darbību, vai valdes loceklis 15 dienu laikā pēc šā panta pirmajā daļā minētā rakstveida brīdinājuma paziņošanas iesniedz maksātnespējas procesa pieteikumu, par to rakstveidā informējot Valsts ieņēmumu dienestu, vai veic nokavēto nodokļu maksājumu nomaksu, Valsts ieņēmumu dienests pēc tam, kad pieņemts tiesas nolēmums par nodokļu maksātāja maksātnespējas procesa pasludināšanu vai Valsts ieņēmumu dienests konstatējis, ka nokavēto nodokļu maksājumu samaksa veikta pilnā apmērā, ne vēlāk kā 10 darba dienu laikā pēc minēto faktu konstatācijas izbeidz procesu par valdes locekļa atbildību par nokavēto maksājumu atlīdzināšanu.

(3) Ja pastāv objektīvi iemesli maksātnespējas pieteikuma neiesniegšanai tiesā, valdes loceklis viena mēneša laikā pēc šā panta pirmajā daļā minētā brīdinājuma paziņošanas iesniedz Valsts ieņēmumu dienestā pierādījumus tam, ka ir rīkojies kā krietns un rūpīgs saimnieks, par periodu, sākot no nokavēto nodokļu maksājumu, kas pārsniedz piecdesmit Latvijas Republikā noteikto minimālo mēnešalgu kopsummu, rašanās dienas līdz akta par piedziņas neiespējamību sastādīšanas dienai, bet ne vairāk kā par viena gada periodu, iesniedzot šādus dokumentus:

1) paskaidrojumu, kurā detalizēti norādīti objektīvi iemesli, kas bija par pamatu nodokļu maksātāja, kas veic saimniecisko darbību, maksātnespējas procesa pieteikuma neiesniegšanai;

2) kredītiestādēs vai pie jebkurām citām juridiskajām personām, kuras nav kredītiestādes un kuru komercdarbība ietver bezskaidras naudas maksājumu veikšanu, atvērto un slēgto kontu izrakstus, kuros norādīta arī informāciju par bankas konta pārskata perioda sākuma atlikumu un beigu atlikumu, kā arī paskaidrojumu un attaisnojuma dokumentu katram veiktajam maksājumam, kura summa pārsniedz 500 euro, izņemot par maksājumiem, kas ir nodokļu maksājumi valsts vai pašvaldības budžetā;

3) kases grāmatas un kases izdevumu orderus, pievienojot attiecīgo attaisnojuma dokumentu un paskaidrojumu katram maksājumam, kura summa pārsniedz 500 euro, izņemot par maksājumiem, kas ir nodokļu maksājumi valsts vai pašvaldības budžetā;

4) paskaidrojumu, detalizēti uzskaitot nodokļu maksātāja aktīvus (nemateriālos ieguldījumus, pamatlīdzekļus, ieguldījuma īpašumus, bioloģiskos aktīvus, ilgtermiņa finanšu ieguldījumus, krājumus, pārdošanai turētus ilgtermiņa ieguldījumus, debitorus, īstermiņa finanšu ieguldījumus, naudu) un to vērtību dienā, kad nokavēto nodokļu maksājumu apmērs pārsniedza piecdesmit Latvijas Republikā noteikto minimālo mēnešalgu kopsummu, un dienā, kad Valsts ieņēmumu dienests sastādījis aktu par piedziņas neiespējamību. Uzskaitot debitorus, norādāms fiziskajai personai vārds, uzvārds, personas kods, juridiskajai personai nosaukums, reģistrācijas numurs un debitoru saistību apmērs;

5) paskaidrojumu, detalizēti uzskaitot nodokļu maksātāja ilgtermiņa un īstermiņa kreditorus, to prasījuma apmēru, norādot fiziskajai personai vārdu, uzvārdu, personas kodu, juridiskajai personai nosaukumu, reģistrācijas numuru, dienā, kad nokavēto nodokļu maksājumu apmērs pārsniedza piecdesmit Latvijas Republikā noteikto minimālo mēnešalgu kopsummu, un dienā, kad Valsts ieņēmumu dienests sastādījis aktu par piedziņas neiespējamību;

6) paskaidrojumu par izsniegtajiem aizdevumiem saistītajām personām Komerclikuma izpratnē neatkarīgi no summas apmēra, norādot personu, kurai izsniegts aizdevums (fiziskajai personai vārdu, uzvārdu, personas kodu, juridiskajai personai nosaukumu, reģistrācijas numuru), aizdevuma apmēru un izsniegšanas mērķi.

(4) Valsts ieņēmumu dienests pieņem lēmumu par nokavēto maksājumu atlīdzināšanu 30 dienu laikā pēc šā panta pirmajā daļā minētā rakstveida brīdinājuma paziņošanas, ja konstatē kādu no šiem apstākļiem:

1) valdes loceklis nav iesniedzis Valsts ieņēmumu dienestam šā panta trešajā daļā noteiktos pierādījumus;

2) valdes loceklis informē Valsts ieņēmumu dienestu, ka nevar sniegt pierādījumus, jo grāmatvedības dokumenti ir tādā stāvoklī, kas neļauj gūt priekšstatu par parādnieka darījumiem un mantas stāvokli periodā, sākot no nokavēto nodokļu maksājumu, kas pārsniedz piecdesmit Latvijas Republikā noteikto minimālo mēnešalgu kopsummu, rašanās dienas līdz akta par piedziņas neiespējamību sastādīšanas dienai.

(5) Ja valdes loceklis ir sniedzis visus pierādījumus, pamatojoties uz šā panta trešajā daļā noteikto, Valsts ieņēmumu dienests izvērtē tos un Administratīvā procesa likumā noteiktajā kārtībā pieņem lēmumu par nokavēto nodokļu maksājumu atlīdzināšanu vai informē valdes locekli par procesa izbeigšanu par valdes locekļu atbildības par parādiem piemērošanu.

(6) Lēmuma par nokavēto nodokļu maksājumu atlīdzināšanu izpilde tiek apturēta līdz dienai, kad lēmums kļuvis neapstrīdams vai stājies spēkā attiecīgs tiesas nolēmums.

(7) Valsts ieņēmumu dienesta amatpersonas lēmumu par nokavēto nodokļu maksājumu atlīdzināšanu var apstrīdēt, iesniedzot iesniegumu Valsts ieņēmumu dienesta ģenerāldirektoram Administratīvā procesa likumā noteiktajā kārtībā.

(8) Valsts ieņēmumu dienesta ģenerāldirektora lēmumu Administratīvā procesa likumā noteiktajā kārtībā var pārsūdzēt tiesā.

(9) Pēc tam, kad lēmums par nokavēto nodokļu maksājumu atlīdzināšanu kļuvis neapstrīdams vai stājies spēkā attiecīgs tiesas nolēmums, nodokļu maksātāja, kas veic saimniecisko darbību, nokavēto nodokļu maksājumu saistības pāriet lēmumā par nokavēto nodokļu maksājumu atlīdzināšanu norādītajam adresātam.

(10) Šā panta pirmajā daļā noteiktais regulējums neattiecās uz gadījumiem, ja ir pagarināts, atlikts vai sadalīts nodokļu samaksas termiņš.

**62.pants. Lēmuma par nokavēto nodokļu maksājumu atlīdzināšanu izpilde**

(1) Lēmumā par nokavēto nodokļu maksājumu atlīdzināšanu noteiktos nokavētos nodokļu maksājumus valdes loceklis samaksā mēneša laikā no lēmuma paziņošanas dienas.

(2) Ja lēmumā par nokavēto nodokļu maksājumu atlīdzināšanu noteiktie maksājumi netiek samaksāti šā panta pirmajā daļā norādītajā termiņā, nodokļu administrācija tos piedzen šā likuma 26.pantā noteiktajā kārtībā.”

1. Papildināt likuma pārejas noteikumus ar 160., 161. un 162.punktu šādā redakcijā:

„160. Grozījumi šā likuma 22.panta otrās daļas 7.punktā stājas spēkā vienlaikus ar attiecīgiem grozījumiem Noziedzīgi iegūtu līdzekļu legalizācijas un terorisma finansēšanas novēršanas likumā.

161. Grozījumi šā likuma 23.panta trešajā daļā attiecībā uz nodokļu revīzijas (audita) veikšanas termiņa pagarinājumu un 3.2 daļa ir piemērojama uz nodokļu revīzijām (auditiem), kas uzsākti pēc šo grozījumu spēkā stāšanās.

162. Šā likuma XI sadaļa ir piemērojama uz nodokļu maksātāja nokavētajiem nodokļu maksājumiem, kas izveidojušies pēc šo grozījumu spēkā stāšanās.”

2014.05.27. 13:54

3359

Tatjana Trenko

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vadītāja

Tālr. 67083983, [Tatjana.Trenko@fm.gov.lv](mailto:Gunta.Puzule@fm.gov.lv)